รัฐบาลไทย-ข่าวทำเนียบรัฐบาล-รอง นรม. พลเอก ฉัตรชัยฯ ติดตามการบริหารจัดการทรัพยากรน้ำในระดับพื้นที่ จ.อยุธยา
วันพุธที่ 25 กรกฎาคม 2561
รอง นรม. พลเอก ฉัตรชัยฯ ติดตามการบริหารจัดการทรัพยากรน้ําในระดับพื้นที่ จ.อยุธยา
รอง นรม. พลเอก ฉัตรชัยฯ ติดตามความก้าวหน้าการดําเนินงานโครงการคลองระบายน้ําหลากบางบาล-บางไทร จ. อยุธยา
วันนี้ (25 กรกฎาคม 2561) เวลา 09.00 น. พลเอก ฉัตรชัย สาริกัลยะ รองนายกรัฐมนตรี เป็นประธานเปิดการเสวนา “การบริหารจัดการทรัพยากรน้ําในระดับพื้นที่” โรงแรมกรุงศรีริเวอร์ จังหวัดพระนครศรีอยุธยา โดยมีนายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) นายสุจินต์ ไชยชุมศักดิ์ ผู้ว่าราชการจังหวัดพระนครศรีอยุธยา นายทองเปลว กองจันทร์ อธิบดีกรมชลประทาน และผู้บริหารหน่วยงานที่เกี่ยวข้องให้การต้อนรับ
นายสมเกียรติ ประจําวงษ์ เลขาธิการ สทนช. กล่าวรายงานว่า รัฐบาลมีนโยบายเสริมสร้างการรับรู้ด้านการบริหารจัดการทรัพยากรน้ําต่อทุกภาคส่วน เพื่อสร้างความเข้าใจและรับทราบถึงสถานการณ์น้ํา และแนวทางการบริหารจัดการน้ําภาพรวมของประเทศ กระตุ้นให้เกิดการมีส่วนร่วม และบูรณาการจากหน่วยงานด้านน้ําของประเทศ ในการเตรียมความพร้อมด้านแผนงาน การบริหารจัดการและการให้ความช่วยเหลือในการป้องกันและบรรเทาอุทกภัย ทั้งนี้ นายกรัฐมนตรีได้มอบหมายให้ สทนช. เป็นหน่วยงานหลักในการสร้างการรับรู้เกี่ยวกับการบริหารจัดการน้ําในฤดูฝนปี 2561 สํานักงานทรัพยากรน้ําแห่งชาติ มีแผนดําเนินการจัดเสวนาในระดับพื้นที่ลุ่มน้ํา จํานวน 4 ครั้ง โดยครั้งที่ 3 ดําเนินการในพื้นที่จังหวัดพระนครศรีอยุธยา ครอบคลุมการบริหารจัดการน้ําใน 25 จังหวัดภาคกลางและกรุงเทพมหานคร ทั้งนี้ วัตถุประสงค์หรือเป้าหมายหลักของการเสวนา เพื่อต้องการให้เกิดการบูรณาการอย่างแท้จริง จากทุกภาคส่วนและทุกระดับ พร้อมสร้าง 4 รู้ (รู้จัก รู้จํา รู้จริง และรู้แจ้ง) เพื่อสร้างหุ้นส่วนการขับเคลื่อน ที่ยั่งยืนต่อไป
รองนายกรัฐมนตรได้กล่าวเปิดการเสวนาฯ และมอบนโยบายว่า ทรัพยากรน้ําถือเป็นสิ่งสําคัญต่อการดํารงชีวิต ทั้งการอุปโภคบริโภค การเกษตร อุตสาหกรรม และการรักษาความอุดมสมบูรณ์ของระบบนิเวศ จากเป้าหมายขององค์การสหประชาชาติได้มุ่งไปสู่ความมั่นคงด้านน้ํา ให้ประชาชนเข้าถึงทรัพยากรน้ําทั้งเชิงปริมาณและคุณภาพสําหรับการดํารงชีวิต การพัฒนาทางด้านเศรษฐกิจและสังคม การป้องกันมลพิษแหล่งน้ําสุขอนามัยที่เกี่ยวข้องกับน้ํา และการรักษาระบบนิเวศด้วยความเป็นมิตร
จากการเปลี่ยนแปลงสภาพภูมิอากาศ หลายประเทศได้เผชิญกับความท้าทายที่สําคัญต่อการพัฒนาอย่างยั่งยืน โดยเฉพาะประเทศเกษตรกรรม ที่มีวิถีชีวิตพึ่งพาความอุดมสมบูรณ์ของทรัพยากรธรรมชาติ การเปลี่ยนแปลงรูปแบบของฤดูกาล การเกิดภัยพิบัติที่รุนแรงและบ่อยครั้งมากขึ้น ความเสื่อมโทรมลงของทรัพยากรธรรมชาติ จึงจําเป็นต้องเตรียมการณ์ปรับตัวและการเสริมสร้างขีดความสามารถในการรองรับต่อการเปลี่ยนแปลงสภาพภูมิอากาศและภัยพิบัติที่เกี่ยวข้อง เช่นเดียวกับประเทศไทยที่อยู่ในเขตภูมิอากาศร้อนชื้นมีฝนตกชุก ทําให้มีปริมาณน้ําจํานวนมากเกิดปัญหาอุทกภัยอยู่บ่อยครั้ง แต่ขณะเดียวกันบ้างห้วงฤดูกาลก็ประสบปัญหาภัยแล้ง อันเนื่องมาจากการบริหารจัดการน้ําที่ยังไม่เป็นเอกภาพ ขนาดเครื่องมือควบคุม จัดการน้ํา การบูรณาการเชิงพื้นที่ และรวมทั้งความต้องการใช้น้ําที่เพิ่มสูงขึ้นอย่างต่อเนื่อง
รัฐบาลปัจจุบันได้แสดงเจตนารมณ์ที่ชัดเจนในการแก้ปัญหาด้านน้ํา โดยใช้ 3 เสาหลัก คือ 1. แผนยุทธศาสตร์การบริหารจัดการน้ํา 2. กฎหมายแม่บทด้านน้ํา คือ ร่างพระราชบัญญัติทรัพยากรน้ํา 3. องค์กรกลางในการบริหารจัดการน้ําที่มีเอกภาพ ได้แก่ คณะกรรมการทรัพยากรน้ําแห่งชาติ สํานักงานทรัพยากรน้ําแห่งชาติ หรือ สทนช. เป็นหน่วยงานกลางที่ขึ้นตรงต่อนายกรัฐมนตรี เชื่อมโยงระหว่างระดับนโยบายและปฏิบัติ
อย่างไรก็ตาม รองนายกรัฐมนตรี ได้กล่าวว่า แผนงานสําคัญที่ตั้งใจมาติดตามความก้าวหน้าในวันนี้ คือ คลองระบายน้ําบางบาล-บางไทร ซึ่งเป็นคลองผันน้ําเลี่ยงเมืองเพื่อลดกระทบในพื้นที่ชุมชน พื้นที่สําคัญทางประวัติศาสตร์ และเขตเศรษฐกิจ อีกหนึ่งจุด คือ การลงพื้นที่ลุ่มต่ํารับน้ํานอง เพื่อติดตามการช่วยเหลือประชาชน ซึ่งเป็นผู้เสียสละพื้นที่เพื่อรับปริมาณน้ําหลากเมื่อปีที่แล้ว ตลอดจนเป็นการเตรียมความพร้อมสําหรับน้ําฝนในปีนี้ด้วย
ดังนั้น จะเห็นได้ว่าการบริหารจัดการทรัพยากรน้ําของประเทศปัจจุบัน มีหน่วยงานที่รับผิดชอบชัดเจน มีระบบและมีความเป็นเอกภาพจากทุกภาคส่วน สอดคล้องกันในทุกมิติอย่างสมดุลและยั่งยืน ทั้งเป็นหลักประกันสิทธิขั้นพื้นฐานของประชาชน ตลอดจนการจัดให้มีองค์กรบริหารจัดการทรัพยากรน้ํา ทั้งในระดับชาติ ระดับลุ่มน้ํา และระดับองค์กรผู้ใช้น้ํา และยังได้มีการจัดทําพระราชบัญญัติทรัพยากรน้ําขึ้นมาบังคับใช้อีกด้วย
จากนั้น รองนายกรัฐมนตรีในฐานะประธานคณะอนุกรรมการขับเคลื่อนโครงการขนาดใหญ่และโครงการสําคัญภายใต้คณะกรรมการทรัพยากรน้ําแห่งขาติ (กนช.) ได้เดินทางไปตรวจความคืบหน้าโครงการคลองระบายน้ําหลากบางบาล-บางไทร ณ บริเวณวัดปราสาททอง ต. ไทยน้อย อ.บางบาล จ. พระนครศรีอยุธยา เพื่อรับฟังบรรยายสรุปแผนหลักการจัดการน้ําหลากในลุ่มน้ําเจ้าพระยาตอนล่าง ซึ่งประโยชน์ที่จะเกิดขึ้นนอกจากจะช่วยบรรเทาอุทกภัยพื้นที่ลุ่มน้ําเจ้าพระยาตอนล่างได้ประมาณ 400,000 - 800,000 ไร่ และลดการท่วมซ้ําซากของพื้นที่เกษตรกรรมในอ.บางบาล และ อ. เสนา แล้ว คลองระบายน้ําหลากบางบาล-บางไทรยังสามารถเก็บน้ําไว้สําหรับใช้ในการอุปโภคบริโภคได้ประมาณ 15 ล้านลูกบาศก์เมตร ครอบคลุมพื้นที่ 48 ตําบล 3 เทศบาล 362หมู่บ้าน พร้อมทั้งยังจะมีการก่อสร้างถนนสัญจรสองฝั่งคลองเเพื่อเพิ่มความสะดวกสบายในการสัญจร และอาจจะมีการพิจารณาออกแบบถนนให้มีทางจักรยาน ปรับภูมิทัศน์ให้มีความสวยงาม สําหรับออกกําลังกายและพักผ่อน รวมทั้งยังจะเป็นแหล่งท่องเที่ยวแห่งใหม่ของจังหวัดอีกด้วย ทั้งนี้ รองนายกรัฐมนตรีได้มอบเงินค่าเวนคืนที่ดินให้กับประชาชนในพื้นที่ดําเนินโครงการ จํานวน 13 ราย
ช่วงบ่าย รองนายกรัฐมนตรีและคณะได้เดินทางไปติดตามการเตรียมการป้องกันน้ําหลากในพื้นที่ลุ่มต่ําบางบาล ณ หมู่ 1 ต.บ้านแพน อ. เสนา จ. พระนครศรีอยุธยา พร้อมรับฟังบรรยาสรุปจากหน่วยงานที่เกี่ยวข้อง อาทิ การติดตามและประเมินผลการบริหารจัดการทรัพยากรน้ําในลุ่มน้ําเจ้าพระยา ตอนล่าง โดย เลขาธิการ สทนช. การบริหารจัดการน้ําในพื้นที่ลุ่มต่ําลุ่มน้ําเจ้าพระยาตอนล่าง โดย อธิบดีกรมชลประทาน ตลอดจนภาพรวมการดําเนินการเตรียมการรับมือ ป้องกันน้ําหลากในฤดูฝนปี 61 และแนวทางการป้องกันผลกระทบให้กับประชาชนในพื้นที่ โดย ผู้ว่าราชการจังหวัดพระนครศรีอยุธยา
ต่อจากนั้น รองนายกรัฐมนตรี ได้พบปะทักทายประชาชนในพื้นที่ว่า ที่มาวันนี้ เพื่อต้องการขับเคลื่อนโครงการสําคัญ ๆ ให้แล้วเสร็จภายในปี 2562 โดยเฉพาะโครงการคลองระบายน้ํา บางบาล-บางไทร ซึ่งเป็น 1 ใน 9 โครงการ ได้นําศาสตร์พระราชามาขยายผล เพื่อแก้ปัญหาน้ําให้เห็นผลเป็นรูปธรรม พร้อมน้อมนําหลัก การทรงงานในพระบาทสมเด็จพระเจ้าอยู่หัว รัชกาลที่ 9 “การเข้าใจ เข้าถง พัฒนา” มาเป็นแนวทางในการดําเนินโครงการ เพื่อลดผลกระทบที่จะเกิดขึ้นให้น้อยที่สุด โดยการบูรณาการหน่วยงานทุกภาคส่วนมาร่วมกันขับเคลื่อนโครงการ ฯ ซึ่งได้รับความร่วมมือจากหน่วยงานที่เกี่ยวข้อง และประชาชนในพื้นที่เป็นอย่างดียิ่ง ก่อนเดินทางกลับ รองนายกรัฐมนตรีได้มอบเวชภัณฑ์ชนิดยาสามัญประจําบ้านให้กับประชาชนด้วย
..............................................................................
กลุ่มประชาสัมพันธ์และเผยแพร่ สํานักโฆษก